Jäsentiedote 10–2021 5.5.2021

Hei senioriopettaja,

Ennen kesälaitumille siirtymistä tässä tiedotteessa on listaa tämän kevätkauden tapahtumista ja alustavia tietoja syyskaudelle suunnitelluista tilaisuuksista. Uskomme, että syyskaudella voidaan tapahtumat järjestää jo tapaamisina, koronavaraus on kuitenkin olemassa. Syksyn jäsentilaisuudet voidaan järjestää sekä tapaamisina että Teams sovelluksen kautta etänä. Näistä kerrotaan tarkemmin syyskauden alussa.

**Vielä tänä keväänä:**

**11.5.2021 klo 14.00–15.00** on **Ateneumista Ilja Repinin näyttelyn etäopastus.** Repinin näyttelyä seuraamaan mahtuu vielä, kasvatimme ryhmän koon 40 henkilöön. Ilmoittaudu joko vastaamalla tähän viestiin tai puh. 0400 522422/tekstiviesti.

**18.5.2021 klo 14.00–15.00 on uusi yritys Järvenpään taidemuseon etäopastukseen** Tyven meri, Venny Soldan-Brofelt ja Hugo Backman näyttely. Aikaisempi, huhtikuussa ollutta etäopastus jouduttiin peruuttamaan Teams maailmanlaajuisen toimintahäiriön vuoksi.

Etäopastusryhmään mahtuu 35 henkilöä. Ilmoittautuminen joko vastaamalla tähän viestiin tai puh. 0400 522422/tekstiviesti. Edelliseen opastukseen ilmoittautuneet ovat automaattisesti vielä listalla tähän uuteen päivämäärään. Mikäli aika ei sovi, ilmoita siitä joko vastaamalla tähän viestiin tai puh 0400 522422/tekstiviesti. Ryhmään mahtuu vielä.

Linkit näihin tilaisuuksiin lähetetään tapahtumaa edeltävänä päivänä. Yhdistys tarjoaa opastukset.

**19.5.2021** teemme yhteisen patikkaretken Sipoonkorpeen. Ritva Seppänen opastaa. Reitti on keskivaikea ja se sisältää portaita ja nousuja ja aikaa tähän kuluu 3–4 tuntia. Kuljemme hitaasti nautiskellen keväisestä luonnosta ja maisemista.

Patikoinnin loppupuolella istutaan tulistelupaikalla ja paistetaan makkarat. Yhdistys tarjoaa makkarat ja ota mukaan oma vesi- ja kahvipullo. Mikäli et halua patikoida koko reittiä niin nuotiopaikalle johtaa helppo reitti melko leveää polkua, jossa jonkin verran nousuja. Pääsee esim. rollaattorilla, jos jaksaa kävellä loivaa ylämäkeä.

Kyydit omilla autoilla. *Ohje Sotungin kautta tultaessa*: Nurmimäentietä käännytään Kalkkiuunintielle ja tavataan tämän tien ensimmäisellä parkkipaikalla. Osoite on siis *Kalkkiuunintien parkkipaikka*. Lähtö parkkipaikalta klo 11.00

Ilmoittautumiset 17.5.2021 mennessä esim. vastaamalla tähän viestiin tai puh. 0400-522422/tekstiviesti. Patikoidaan turvavälein. Alkuviikolla säätiedotukset kertovat millaisessa ilmassa voidaan patikoida. Mikäli luvataan myrskyä tai muuta huonoa ilmaa, peruutetaan patikointi.

Tule mukaan!

**Syyskauden toimintaa**

Syyskausi alkaa yhteisellä tapahtumalle Keudan alueella 18.8.2021. Aloitamme klo 10.00 ja vietämme mukavan ja elämyksellisen päivän Keudan matkailualan opiskelijoiden suunnitteleman ohjelman mukaan.

**Elämyksellinen toimintapäivä**

Tervetuloa viettämään virkistävää kesäpäivää Keudaan! Päivän aikana pääsette kisailemaan rastilta rastille-kisassa, päivään kuuluen myös muita ryhmäaktiviteettejä, taiteilua ja lopuksi rentouttava kehonhuolto hetki.

**Osoite:** Sibeliuksenväylä 55, Järvenpää

**Aikataulu:**

10.00 Päivän aloitus ja tervetuliaismaljat

10.15 Rastilta rastille kisan sääntöjen kertominen, ryhmiin jakautuminen ja kisan aloittaminen

11.15 Kisan päättyminen, lounas Ateriakeitaassa

12.00 Rastilta rastille kisan voittajien paljastaminen, palkintojen jako. Tämän jälkeen koko ryhmän jako puoliksi, jolloin toinen ryhmä pääsee taiteilemaan ja toinen jatkaa kisailua. Tämän jälkeen vaihto.

13.00 Kehonhuolto hetki, johon osallistuu koko ryhmä yhtä aikaa

13.30 Kahvihetki

14.00 Päivän päätös yhteisesti

**Hyvä tietää:** Hintaan sisältyy lounas, tervetuliaismaljat, kahvit ja opastukset. Muistakaa ottaa hyvät kengät, joustavat mukavat vaatteet, tarvittavat lääkkeet ja juomapullo mukaan!

Ilmoittautumiset joko vastaamalla tähän viestiin tai puh 0400522422/tekstiviesti 8.8.2021 mennessä. Toimintapäivän hinta on 25 €/hlö ja se maksetaan yhdistyksen tilille FI80 1376 3000 1358 12, viite 3065.

**Muita syksyn päivämääriä ja tapahtumia**

Syyskuun alkupuolella sieniretki lähialueelle. Pyydämme sienineuvojan mukaan ja tarkoituksena on tutustua ja tunnistaa sieniä.

Lokakuussa jäsentilaisuus 14.10.2021 klo 14.00 ja pyydämme paikalle OSJ:n hallituksessa meitä uusmaalaisia edustavat Kimmo Hissan ja Arja Jääskeläisen kertomaan OSJ:n hallituksen toiminnasta.

Toivomme, että lokakuussa voisimme mennä yhdessä teatteriin.

Marraskuun 17.11.2021 pidettävässä jäsentilaisuudessa aiheena on ikäihmisten digitaidot.

Joulukuussa perinteinen joululounas.

Näistä syyskauden tapahtumista viestitään tarkemmin, kunhan päivämäärät, alustajat ja kokoontumispaikat ovat varmistuneet. Halusimme kuitenkin kertoa jo tässä vaiheessa mitä on syksyllä odotettavissa.

Seuraa yhdistyksen kotisivuja osoitteessa <http://k-usenioriopettajat.osj.fi/>. Sieltä löytyy ajantasainen tapahtumakalenteri. Samoin siellä on tapahtumat- välilehden alla kiinnostavia linkkejä erilaisista yhdistykselle tulleista viesteistä tapahtumista ja muista viesteistä.

Vielä keväällä toimitaan etänä ja syyskausi on jo toivottavasti perinteistä toistemme tapaamista, läsnäoloa, sosiaalisia suhteita ja iloisia kohtaamisia.

Kevätterveisin

Keski-Uudenmaan senioriopettajat ry

Annikki Ahlqvist Hilkka Vähäoja

puheenjohtaja sihteeri

0400-522422 0500-460549

annikki.ahlqvist(at)gmail.com vahaoja.hilkka(at)gmail.com